**APEL de CONCURS**

**WP2.5. *European citizenship initiative***

***Task 2.5.3. UNITA prizes and contests***

**Premiile UNITA pentru Lucrări de Licență și Disertație pe tema ‘Cetățenie Europeană’ – ediția 2025**

În cadrul alianței europene UNITA Universitas Montium\*, Universitatea de Vest din Timișoara organizează un **concurs pentru studenții** care au scris o lucrare de licență sau o disertație pe tema cetățeniei europene sau teme adiacente integrării europene.

Una dintre liniile directoare ale proiectului UNITA este consolidarea identității europene prin înțelegerea atât a evoluțiilor sale trecute, cât și recente în domenii precum Administrație publică, Drept, Geografie, Istorie, Economie, Management, Sociologie, Științe politice sau Relații Internaționale și Studii Europene. În acest context, a fost lansat un concurs de Lucrări de licență și disertație, susținute de studenții din universitățile UNITA și care au legătură cu tema menționată mai sus. Acest concurs cu premii are următoarele reguli:

**1.** Obiectivul concursului este de a contribui la îmbunătățirea înțelegerii identității și cetățeniei europene de către locuitorii teritoriilor universităților UNITA.

**2.** Pot fi prezentate **lucrări de licență și disertații** care tratează subiecte europene și orice fel de relație dintre Europa și teritoriile universităților UNITA, din **diverse discipline academice**.

**3.** Fiecare universitate parteneră UNITA organizează propria competiție. Componența juriului însărcinat cu acordarea premiilor în UVT este inclusă în anexa la prezentul apel. Într-o primă etapă, juriul va alege 4 lucrări dintre cele depuse. În ultimele două săptămâni din octombrie, cei patru candidați vor fi audiați de către juriu și își vor prezenta lucrările și punctul de vedere asupra subiectului

**4.** Grup țintă: persoane care își pot înscrie lucrarea în concurs - **studenți sau absolvenți ai programelor de licență sau de master din UVT care și-au susținut lucrarea în ultimii trei ani academici (2022-2023, 2023-2024 și 2024-2025)**.

**5.** Transmiterea candidaturilor de către studenti se face via E-mail, Biroului UNITA al UVT ([unita@e-uvt.ro](mailto:unita@e-uvt.ro), subiect E-mail: „Lucrare concurs cu premii identitate și cetățenie europeană”), cuprinzând următorul dosar de candidatură:

a) varianta sumarizată a lucrării de finalizare a studiilor, cuprinzând maxim 5 pagini, care tratează problematica cetățeniei europene sau a integrării europene, într-o varietate de discipline, precum și multidisciplinar;

b) varianta integrală a lucrării de licență/master

c) raportul de similaritate Turnitin al lucrării de la punctul 5.b).

Lucrarea scrisă, rezumatul și raportul trebuie trimise în format PDF până cel târziu **la 24 octombrie 2025,** la adresa: [unita@e-uvt.ro](mailto:unita@e-uvt.ro).

Acestea trebuie depuse în limba universității care organizează concursul (sau în limba engleză). Calendarul complet al concursului se regăsește în Anexă.

6. Juriile responsabile cu acordarea premiilor la fiecare universitate vor folosi următoarea **grilă de evaluare**:

A. Evaluarea dosarului de candidatură:

I. Relevanța titlului lucrări (scriere clară și concisă, relevanță pentru problematica definită de acest apel);

II. Structura (introducere; cuprins, concluzii și bibliografie);

III. Stil (scris academic, ilustrații grafice, alcătuirea bibliografiei, folosirea citărilor și a surselor, relevanța sintezei);

IV. Conținut (gândirea conceptelor, utilizarea corectă a teoriilor și noțiunilor);

V. Cercetare empirică (abordare multidisciplinară, relevanța rezultatelor, originalitatea cercetării).

B. Susținerea publică

I. Relevanța sintezei orale

II. Interactivitate (adresare de întrebări pentru ceilalți candidați)

III. Răspuns la întrebări din partea colegilor candidați.

**7.** În cazul în care juriul consideră că lucrările prezentate nu îndeplinesc cerințele minime de calitate sau nu au legătura așteptată cu temele propuse, unul sau ambele premii pot să nu fie acordate. Într-o astfel de situație, premiul în bani poate fi aplicat apelurilor rămase. În toate cazurile, juriul va avea capacitatea de a lua deciziile pe care le consideră cele mai potrivite.

**8**. Lucrarea câștigătoare pentru nivelul Licență va primi un premiu de 200 € și un certificat. Lucrarea câștigătoare pentru nivelul Master va primi un premiu de 400 € și un certificat. În plus, lucrările selectate vor fi publicate pe site și pe rețelele de socializare UNITA.

**9.** Lucrările premiate în cadrul acestui apel vor fi puse la dispoziția UNITA, care le poate folosi în scop de informare și conștientizare, precum și pentru susținerea obiectivelor proiectului, menționând întotdeauna numele autorului.

\* Numele UNITA evocă angajamentul a zece universități (Università degli studi di Torino, Università degli studi di Brescia, Universidad de Zaragoza, Universidad Publica de Navarra, Université Savoie-Mont Blanc, Université de Pau et des Pays de l'Adour, Universitatea de Vest din Timișoara, Universitatea Transilvania din Brașov, Universidade da Beira Interior, Politecnico Guarda) și doi parteneri asociați (Haute Ecole Spécialisée de Suisse Occidentale, Université nationale Yuriy Fedkovych de Chernivtsi) pentru o integrare mai strânsă a activităților lor academice. Subtitlul în latină Universitas Montium subliniază aspectele comune ale universităților UNITA: limbile romanice și angajamentul de a promova diversitatea lingvistică, pe de o parte, și apropierea lor de zonele montane, pe de altă parte.

**Anexă: Membrii Juriului și Calendarul Concursului**

1. Fiecare juriu este compus din cel puțin trei membri, din cadrul universității care organizează concursul, din diferite domenii de studiu. În caz de conflict de interese al unuia dintre membrii juriului, universitatea va trebui să propună un alt membru care să ia locul persoanei vizate de această situație. Componența acestui juriu la UVT este următoarea:

Comisia de selecţie:

* Conf. univ. dr. Ioana Vădășan, Facultatea de Economie şi de Administrare a Afacerilor
* Conf. univ. dr. Andreea Verteș, Facultatea de Drept
* Lect. univ. dr. Corina Turșie, Facultatea de Ştiinţe ale Guvernării și Comunicării
* Membru supleant: lect. univ. dr. Codruța Simionescu (Facultatea de Ştiinţe ale Guvernării și Comunicării) (pentru cazurile în care există conflict, respectiv unul dintre membrii juriului este coordonatorul lucrării unui student înscris în concurs).

Comisia de contestaţii:

* Dr. Andra Stan-Dragotesc, Coordonator Office UNITA UVT
* Prof. univ. dr. Raluca Bercea, Facultatea de Drept, consilier cercetare Office UNITA UVT
* Conf. univ. dr. Irina Macsinga, Facultatea de Sociologie şi Psihologie, consilier didactic Office UNITA UVT

2. Calendarul Concursului:

* Lansarea publică a anunțului: cel târziu la 29 septembrie 2025
* Perioada de depunere a candidaturilor/de înscriere la concurs: până la 24 octombrie 2025
* Perioada de evaluare a eligibilității candidaturilor: 27-30 octombrie 2025
* Concurs – susținere publică a lucrării: 31 octombrie 2025, ora 17:00, online, link: <https://meet.google.com/njz-hurj-nos>
* Afișarea rezultatelor preliminare: 31 octombrie, ora 20:00, se transmit via e-mail (de către coordonatorul taskului WP2.5.3)
* Contestații: 1 noiembrie până la ora 20:00, se transmit via E-mail (unita@e-uvt.ro)
* Afișarea rezultatelor finale: 3 noiembrie, ora 16:00
* Termen pentru intrarea în posesia premiilor: două săptămâni de la afișarea rezultatelor finale în cazul premiilor ce constau din materiale promoționale şi trei săptămâni de la afișarea rezultatelor finale în cazul premiilor în bani.

Depunerea candidaturilor şi a contestațiilor se va face utilizând adresa de e-mail: [unita@e-uvt.ro](mailto:unita@e-uvt.ro).

Comunicarea cu participanții se va asigura prin intermediul coordonatorului taskului 2.5.3. UNITA UVT.

Coordonator Office UNITA UVT

Dr. Andra Stan-Dragotesc

Coordonator task 2.5.3. UNITA UVT

Lect. dr. Corina Turșie